ועדת החינוך, התרבות והספורט, כנסת 18, פרוטוקול מספר 259, 2010-07-13 10:00

אלכס מילר: בוקר טוב לכולם.

אלכס מילר: אנחנו פותחים את ישיבת ועדת החינוך, התרבות והספורט.

אלכס מילר: הצעה לסדר היום: הוראת מקצוע הדת האסלאמי בבתי הספר הערביים.

אלכס מילר: של חבר הכנסת מסעוד גנאים.

אלכס מילר: הנשיאות אישרה את ההצעה לסדר היום.

אלכס מילר: ועדת החינוך, התרבות והספורט מקיימת את הישיבה על פי התקנון.

אלכס מילר: בבקשה אדוני המציע.

מסעוד גנאים: תודה אדוני היושב ראש.

מסעוד גנאים: בתחילה אני מברך את כל האורחים שנמצאים כאן.

מסעוד גנאים: הנושא של הוראת דת האסלאם בבתי הספר הערביים עלה מספר פעמים, אני העליתי אותו ואני בטוח שהוא עלה גם בקדנציות אחרות, הבאתי את הנושא השנה תחילה בפני השר ואחר כך כהצעה רגילה לסדר בכנסת, הצעה שהועברה לוועדת החינוך, התרבות והספורט.

מסעוד גנאים: לצערי הרב הנושא הוא נושא טרגי.

מסעוד גנאים: אני אמקד את הנושא ואתן לאורחים ולאנשי המקצוע להרחיב את הנושא.

מסעוד גנאים: הבעיה בהוראות דת האסלאם היא כדלקמן: ראשית ישנם בתי ספר שאינם מלמדים את המקצוע למרות שהמקצוע הוא יחידת לימוד אחת.

מסעוד גנאים: כאמור יש מנהלי ובתי ספר שמתעלמים מכך או שהם לא מלמדים בכלל או שמפחיתים את שעות הלימוד.

מסעוד גנאים: שנית, ישנם מנהלים ובתי ספר שמזלזלים במקצוע עד כדי כך שהם הפכו אותו למקצוע שנלמד לפי הרצון.

מסעוד גנאים: והכוונה שאם יש מורה שרוצה להשלים את המשרה נותנים לו ארבעה חמישה שעורים בלימודי דת האסלאם.

מסעוד גנאים: זה זלזול במקצוע.

יהודית גילדי: אין מורה למקצוע?

מסעוד גנאים: לא מקפידים על ההתמחות של המורה שמלמד את דת האסלאם שיהיה בוגר לפחות מכללה שרעית או לפחות הוא שיהיה עם לימוד שרעי ודתי, הכשרה כמו בשאר המקצועות.

מסעוד גנאים: למשל במקצועות הפיסיקה, מתמטיקה המורה הוא בוגר תואר אקדמי ראשון או שני במקצוע.

מסעוד גנאים: בדת האסלאם לא מקפידים על כך.

אלכס מילר: יש מכללות ללימודי הוראה במקצוע?

מסעוד גנאים: יש מכללות כמו אלקאסמי, מכללות בישראל - - -

אלכס מילר: האם הם לימודי תעודת הוראה כמו בכל מקצוע אחר?

מסעוד גנאים: בהחלט.

מסעוד גנאים: אולי לפני שנים לא היו הרבה אנשים בעלי הכשרה ומורים שיש להם תעודות, אבל היום ישנם רבים בעלי תעודות במקצוע דת האסלאם.

מסעוד גנאים: הבעיה השלישית היא לדעתי הבעיה המרכזית, אין מפקח במשרה מלאה למקצוע דת האסלאם.

מסעוד גנאים: לא עוקבים באופן רציני אחרי מילוי לימוד המקצוע.

מסעוד גנאים: הנקודה הרביעית מתייחסת לבחינות הבגרות, אין חיוב בלימודי יחידות לימוד לתלמיד חייב כמו בתנ"ך או במורשת הדרוזית.

מסעוד גנאים: הבעיה החמישית שהיא הנקודה החשובה ביותר, כל עוד המקצוע הזה לא מוכר על ידי משרד החינוך או על ידי המועצה להשכלה גבוהה או כל הגורמים הרלוונטיים האחראים ללימודי האקדמיה והאוניברסיטה, המקצוע לא יקבל חשיבות.

מסעוד גנאים: תלמידים שניגשים לחמש או ארבע יחידות לימוד ומקבלים ציון 100, הציון הזה לא נחשב בממוצע כאשר הוא בא להירשם לקבלה לאוניברסיטה.

מסעוד גנאים: הציון הזה לא ישפיע על הציון הממוצע.

מסעוד גנאים: הדרישה והבקשה שלי שיעלו מההמלצות והמסקנות ועדת החינוך, התרבות והספורט היא הקריאה למשרד החינוך שיכיר במקצוע כמו שהוא מכיר בתנ"ך כמקצוע כללי.

מסעוד גנאים: להכיר במקצוע האסלאם כמקצוע כללי על מנת שיוכר בלימוד האקדמי והאוניברסיטאי.

מסעוד גנאים: תודה אדוני היושב ראש.

חסאם דיאב: אני העוזר הפדגוגי של מנהל האגף לחינוך ערבים במשרד החינוך.

חסאם דיאב: נתבקשתי למלא את מקומו מאחר ונבצר ממנו להיות בישיבה.

חסאם דיאב: בנוגע לסוגיית חובת לימוד מקצוע דת האסלאם, יש חובת לימוד המקצוע בכיתות ב' עד ט' על פי תכנית הליבה שהוציא משרד החינוך הן לבתי הספר היסודי והן לחטיבות הביניים.

חסאם דיאב: כל תלמיד חייב ללמוד שעתיים במסגרת אשכול שנקרא 'תרבות ומורשת ודת' בו לומדים את מקצוע דת האסלאם.

חסאם דיאב: צודק חבר הכנסת שעד לפני מספר שנים לא היו מורים מקצועיים ללימודי הדת האסלאם.

חסאם דיאב: המכללה הראשונה שהכשירה מורים למקצוע זה בכפר קאסם נפתחה רק לפני שנתיים.

חסאם דיאב: קודם לא היו מורים מקצועיים והמורים שלימדו את המקצוע היו מורים כלליים או מורים לשפה הערבית שיש להם ניסיון ורקע בדת האסלאם.

חסאם דיאב: לימדו את המקצוע כיסוד ידע כללי והשכלה כללית ולא כהתמחות.

חסאם דיאב: היום לא ייקלט אף מורה ללימודי מקצוע דת האסלאם בלי שיהיה בעל תעודת ההוראה.

חסאם דיאב: אני יושב בוועדת שיבוצים בצפון וכשיש מנהל שדורש מורה ללימודי דת האסלאם אנחנו קולטים רק - - -

אלכס מילר: כמה תקנים יש מול הצרכים.

חאסם דיאב: בתקופה האחרונה יש לנו עודף של מורים ללימודי דת האסלאם.

חאסם דיאב: המורים שלימדו את המקצוע עוד קודם הם מורים קבועים ואנחנו לא יכולים להוציא אותם.

אלכס מילר: אין בעיה של ביקוש, אבל מה עם ההיצע?

חאסם דיאב: זה תלוי בבית הספר.

אלכס מילר: אתה אומר שיש עודף מורים.

חאסם דיאב: לסבר את האוזן, יש לנו כעשרת אלפים מועמדים לשיבוץ במגזר הערבי בכל המקצועות.

אלכס מילר: שמעתי את חבר הכנסת מסעוד גנאים שאמר שיש מקרים שנותנים למורה לא בעל הכשרה במקצוע כדי לחסוך בתקן.

אלכס מילר: אם מצב כזה מתרחש אין לי ספק שהוא מורה שסיים מכללה אין לו תקן בבית הספר.

אלכס מילר: השאלה אם אתם פותחים תקנים באופן מסודר כך שאותן קומבינציות הקיימות, שאני בטוח שהם שכיחות לא רק בנושא הזה אלא גם במקצועות אחרים, האם העניין הזה עלה בכלל על סדר היום?

חאסם דיאב: הוא כן על סדר היום.

חאסם דיאב: אני אבהיר מהו תהליך הקליטה של מורי הדת ושל מורים  במקצוע אחר.

חאסם דיאב: הקליטה מתבצעת כשמנהל בית ספר, ובעיקר בתקופה הזאת, מגיש את הצרכים שלו על סמך תכנית הליבה ומכסת השעות שלו.

חאסם דיאב: מכסת השעות תלויה במספר התלמידים ומספר הכיתות.

חאסם דיאב: הוא יושב עם המפקח ומגדיר את הצרכים של בית הספר לשנה הבאה.

חאסם דיאב: אם חסר לו מורה ללימודי דת האסלאם הוא מגיש בקשה למפקח הכולל שמגיע לוועדת השיבוצים ואז קולטים מורה.

אלכס מילר: זאת אומרת שהבעיה היא אצל המנהלים, הם בעצם האחראים.

חאסם דיאב: הם אחראים להגדרת הצרכים של בית הספר.

חאסם דיאב: אני כמפקח לא יכול לומר למנהל בית הספר לקחת את המורה הזה והזה.

אלכס מילר: אתה יכול לשאול מה קורה עם לימודי הדת.

חאסם דיאב: למפקח הכללי יש את הסמכות להיכנס לבית הספר ולבדוק האם כל הכיתות מקבלות את כל המקצועות.

חאסם דיאב: מה שאומר חבר הכנסת מסעוד גנאים זה שאולי יש.

חאסם דיאב: אנחנו נוציא הנחיה לכל המפקחים הכוללים לבדוק אם אומנם המנהלים נותנים את השעות המחויבות.

אלכס מילר: אתה יכול להצביע סטטיסטית בכמה בתי ספר היום חסרים מורים?

חאסם דיאב: זה כמעט מכוסה מבחינת הוראת דת אסלאם בבתי הספר היסודיים ובחטיבות הביניים.

חאסם דיאב: אם יש כאלה הם בודדים.

חאסם דיאב: הבעיה שהעלה חבר הכנסת מסעוד גנאים מתייחסת לחטיבה העליונה מאחר וזה מקצוע לא חובה.

חאסם דיאב: יש חובת לימוד לשלוש יחידות של בחינות פנימיות ולכן לא כולם ממהרים לתת את הנושא וזה תלוי בשיקול דעתו של המנהל אם יש לו שעות.

חאסם דיאב: היו הרבה קיצוצים והם מעוניינים ללכת למקצועות שמעניקים בונוס לתלמידים.

חאסם דיאב: מקצוע דת האסלאם לא מעניק בונוס ולכן הם מנסים להתחמק בחטיבה העליונה.

מסעוד גנאים: מה משרד החינוך עושה כשמנהל בית הספר מחליט לא ללמד דת אסלאם במיוחד בחטיבה העליונה?

אלכס מילר: על השאלה הזאת אני יכול לענות לך מכיוון אחר.

אלכס מילר: אנחנו היינו כאן בדיונים בנושא לימודי השפה הרוסית, היום לפי חוק אם יש רק עשרים תלמידים שהם עולים, לא בני עולים אלא עולים בעצמם, שמבקשים ללמוד שפה רוסית אז נותנים להם.

אלכס מילר: יש בעיה.

אלכס מילר: אני יודע שהיום לפי החוק גם לוועד ההורים בבית הספר יש אפשרות להשפיע על חלק מהתכנים שמלמדים בבית הספר.

אלכס מילר: זאת אומרת שאם ההורים, אני מניח שגם להורים יש השפעה מה לומדים, מקבלים החלטה שישנה חשיבות רבה ופונים למנהל בית הספר, לדעתי אין לנו יותר מדי אופציות.

אלכס מילר: זה כמובן שאלה של רצון.

אלכס מילר: דבר שני, אי אפשר היום בלימודי החובה, אני לא יכול לחייב היום את התלמידים משהו שהם לא רוצים גם כשאני יודע בוודאות על פי כל המחקרים שלימודי שפת מקור מסייעים בכל הלימודים האחרים.

אלכס מילר: אם אתה לומד את שפת האם שלך זה מסייע לך בלימודים האחרים כמו לימודי העברית, אנגלית.

אלכס מילר: אני לא יכול לחייב אותו ולהכניס ילד בכוח לכיתה.

אלכס מילר: אם במסגרת הלימודים ובחטיבת הביניים לא מעבירים את הנושא הזה יש לנו בעיה.

אלכס מילר: אמא שלי למשל מלמדת רוסית, אני יודע שאחוז התלמידים שיוצאים מחטיבת הביניים מכיתה שלה כמעט זהה לאחוז שלומדים אצלה.

אלכס מילר: כמובן זה תלוי במורה עד כמה הוא משריש את רצון להמשך הלימודים.

מסעוד גנאים: הבנתי מנציג משרד החינוך שהוראת דת האסלאם היא לא במסגרת הגדרת הוראת דת האסלאם אלא במסגרת 'לימודי תרבות, מורשת ודת אסלאם'.

מסעוד גנאים: ההגדרה רחבה הזאת מאפשרת למנהלים לעשות עדיפויות ולא בהכרח להתמקד בנושא חשוב ומהותי זה.

מסעוד גנאים: המקצוע חשוב גם לצורך הזהות, גם מבחינה ערכית ומוסרית  וגם מבחינת השפה.

מסעוד גנאים: יש לו השפעות רבות.

מסעוד גנאים: לדעתי המקצוע הזה לא פחות חשוב מלימודי המתמטיקה או האנגלית, עברית או ערבית.

מסעוד גנאים: אי אפשר להגיד שאנחנו מלמדים מורשת, תרבות ודת אסלאם שפה ערבית או אנגלית.

מסעוד גנאים: למה לא מגדירים שאלו שעות הוראה לדת האסלאם?

מוחמד דיאב: אבהיר את הנקודה.

מוחמד דיאב: במסגרת תכנית הליבה חילקו את המקצועות לאשכולות.

מוחמד דיאב: יש אשכול רוח וחברה, אשכול שפות, אשכול מדעים ואשכול אמניות.

מוחמד דיאב: מקצוע דת האסלאם נכלל באשכול של חברה תחת הכותרת של 'דת, מורשת ותרבות האסלאם'.

מוחמד דיאב: הדגש על דת האסלאם.

מוחמד דיאב: המפקח או איש המקצוע מר מחמוד עומרי שהוא מדריך מרכז להוראת דת האסלאם בבתי הספר הערביים יוכל להעיד שזה בעיקר לימודי הקוראן,  דת ואסלאם.

מוחמד דיאב: חוץ מזה קיימת תכנית דת האסלאם ישנה וכעת שוקדים בה, המשרד נותן עדיפות ללימודי דת האסלאם, עכשיו שוקדים באופן רציני ביותר על עדכון תכנית הלימודים.

מוחמד דיאב: יש וועדה בראשותו של דוקטור אחמד גבן ממכללת אל קאסם ודוקטור חנאן קעדאן אבו מוך, שניהם אנשי אקדמיה שעובדים יחד עם משרד החינוך לגיבוש תכנית לימודים שתיתן מענה לאשכול הזה.

מוחמד דיאב: הדגש על דת האסלאם.

קריאה: לצורך המידע, השוואה לגבי התנ"ך ולימודי האסלאם.

קריאה: תנ"ך זה חובה.

מוחמד דיאב: התנ"ך מוגדר כחובה.

מוחמד דיאב: בשפה העברית יש אשכול תנ"ך, הוא דיבר על החטיבה העליונה ואני לא אכנס לזה כי אני לא מייצג את החינוך העברי.

מוחמד דיאב: אני פה לייצג את החינוך הערבי.

מוחמד דיאב: בחינוך העברי באופן כללי לומדים תנ"ך, ספרות ולשון, הסוגיה שהעלה חבר הכנסת מסעוד גנאים היא סוגיה לדיון.

מוחמד דיאב: משרד החינוך התחיל בדיון לפני מספר שנים בנושא חוקת הזכאות.

מוחמד דיאב: לשנות את חוקת הזכאות צריכים תקציבים - - -

אלכס מילר: בדקתם את העניין הזה?

מוחמד דיאב: לשינוי חוקת הזכאות זה תהליך.

אלכס מילר: אתה לא אומר שזו הפעם הראשונה שאנחנו פותחים את הדיון בנושא החובה והליבה, הרי זו לא פעם ראשונה.

מוחמד דיאב: בנושא מקצוע דת האסלאם זו הפעם הראשונה.

אלכס מילר: במשרד החינוך, במשך שישים שנה לא חשבו?

מחומד דיאב: במשרד החינוך בוודאי שהיו מספר דיונים והם היו כן בנושא חובת מדעים או לא חובת מדעים, אנגלית ואחרים.

מחמוד מסאלחה: מוחמד מסאלחה, בעל תואר דוקטור בחשיבה יצירתית.

מחמוד מסאלחה: ריכזתי את הצוות תכניות הלימודים במקצוע דת האסלאם.

מחמוד מסאלחה: אנחנו מאוד מודים לכם שאתם מעלים את הנושא הזה.

מחמוד מסאלחה: ישבנו כאן בוועדת החינוך, התרבות והספורט לפני עשרים שנה כשהייה חבר הכנסת זבולון  אורלב יושב ראש ודנו בנושא הזה.

מחמוד מסאלחה: גם לפני כמה שנים כשהוא היה המנהל הכללי של משרד החינוך דנו גם בנושא.

מחמוד מסאלחה: נציגי משרד החינוך הערביים העלו תמיד את העמדה כמו היום, שזה טוב ושזה משתפר והדברים טובים.

מחמוד מסאלחה: הנה אחרי עשרים שנה אנחנו חוזרים ומדברים על אותם דברים שדיברנו עליהם לפני עשרים שנה.

מחמוד מסאלחה: אני מקווה שלא נצטרך לחזור לכאן בעוד עשרים שנה ולדבר שוב.

מחמוד מסאלחה: נציגי משרד החינוך לא יודעים על מה הם מגנים.

מחמוד מסאלחה: הם מדברים פוליטית ואנחנו מדברים פדגוגית.

מחמוד מסאלחה: אנחנו לא באים להתנגד ואין צורך להגן על משרד החינוך, אנחנו לא מאשימים אף אחד.

מחמוד מסאלחה: יש מצב שצריך לתקן אותו.

מוחמד דיאב: ראשית אני לא מגן אלא רק מעביר תמונת מצב.

אלכס מילר: לא באנו אליך בטענות.

מחמוד מסאלחה: תיאורטית כל מה שהוא אומר הכל נכון.

מחמוד מסאלחה: יש חוזר של המנהל הכללי של משרד החינוך שצריך ללמד את מקצוע דת האסלאם.

מחמוד מסאלחה: מי שמסתכל בחוזרי המנהל הכללי של שנות ה- 70 רואה שצריך ללמד את המקצוע.

מחמוד מסאלחה: מעשית לא מלמדים.

מחמוד מסאלחה: אני אתן דוגמה, למשרד החינוך יש מפקח יהודי על בתי הספר הערביים, הוא ביקש מהמנהל לא ללמד לימודי דת האסלאם.

מחמוד מסאלחה: אני לא מדבר מהפן הגזעני, זה שייך לזלזול במקצוע הזה, אם אין שעות אז מקצצים בשעות של המקצוע, עם זה לא נגישים לבחינות הבגרות, עם זה לא לומדים לימודי חובה.

מחמוד מסאלחה: אני יכול לומר לך ש- 60% מהתלמידים הערביים לא לומדים ולא נגישים לבחינות הבגרות במקצוע דת האסלאם.

אלכס מילר: למה לא רוצים ללמוד?

מחמוד מסאלחה: זה לא שהם לא רוצים ללמוד, כמו שאתה מחייב ללמוד מתמטיקה, אנגלית או מקצוע אחר, למה לא מחייבים ללמוד את המקצוע הזה?

מחמוד מסאלחה: אנחנו מאוד מעוניינים שילמדו את מקצוע דת האסלאם.

מחמוד מסאלחה: את הכתם והסטיגמה נדבקו לאסלאם שהיא דת טרור אנחנו רוצים להסיר.

מחמוד מסאלחה: איך נסיר?

מחמוד מסאלחה: – אנחנו נסיר את זה כאשר נלמד את המקצוע הזה קודם כל בבתי הספר.

מחמוד מסאלחה: אנחנו לא רוצים להפקיר את התלמידים שילמדו ממקומות אחרים את דת האסלאם ואת החינוך האסלאמי.

מחמוד מסאלחה: אנחנו לא מדברים על דת האסלאם אלא על חינוך אסלאמי.

מחמוד מסאלחה: כשאנחנו שומעים שוועדת החינוך דיברה בשבוע שעבר על התפשטות התנועה האסלאמית בכל מיני מקומות, אנחנו אומרים שאם אכן הם מתפשטים זה באשמת משרד החינוך.

מחמוד מסאלחה: למה לא מלמדים את הדת האסלאמית קודם כל בבתי הספר?

מחמוד מסאלחה: אני אתן דוגמה, יש פרק על הג'יהאד – מלחמת קודש, אנחנו הכנו את תכנית הלימודים ולא רצינו את לכתוב על הפרק הזה בכלל כי חשבנו שזה אסור.

מחמוד מסאלחה: המדענית הראשית אמרה שנכתוב על הנושא הזה.

מחמוד מסאלחה: כתבנו והתלמידים לומדים, המורה מציג את זה בצורה מאוד יפה.

מחמוד מסאלחה: תתאר לעצמך שאת הנושא הזה ילמד מישהו ברחוב או מישהו מחוץ לכותלי בית הספר, איך הוא ילמד אותו?

מחמוד מסאלחה: איך הוא יסיט את התלמידים?

מחמוד מסאלחה: האסלאם היא דת של ערכים, לא דת של טרור.

מחמוד מסאלחה: אם אנחנו נלמד אותו כראוי נחייה ביחד בארץ הזאת כי הדת שלנו היא לא דת של טרוריסטים ודברים אחרים שאומרים עלינו.

מחמוד מסאלחה: המקצוע הזה בבתי הספר הוא בגדר עזרה סוציאלית.

מחמוד מסאלחה: אם חסר למורה לאנגלית שעות מוסיפים לו לימודי דת, אם חסר למורה לספורט שעות נותנים לו לימודי דת.

מחמוד מסאלחה: הזלזול בבתי הספר הגיע לכך שמורה נוצרית, אני לא גזעני, אבל מורה נוצרית שתלמד לימודי דת האסלאם מפני שחסרות לה שעות אני חושב שזה זלזול במקצוע.

אלכס מילר: אני חייב להעיר, אתה נכנס כאן לדברים אחרים, אנחנו לא פותחים את השערים של הוראת מורים למקצועות כאלה ואחרים לפני הדת או זהותם של המעומדים.

אלכס מילר: אם אני כיהודי רוצה ללכת וללמוד קוראן או דת אסלאם ואחר כך אני ניגש לכל המבחנים והופך להיות מורה במקצוע הזה, אין שום סיבה, גם להיפך, שלא נאפשר להיכנס למערכת החינוך במדינת ישראל.

אלכס מילר: אני לא חושב שזה הפרמטר שצריך להיות.

חסאם דיאב: הוא הביא את זה כדוגמה להשלמת השעות החסרות למורה.

מחמוד מסאלחה: אני מדבר על עזרה סוציאלית.

יהודית גידלי: אבא של ראובן ריבלין היה מהמתרגמים הכי גדולים של האסלאם.

חסאם דיאב: באוניברסיטת חיפה למדנו לימודי היסטוריה ודת אסלאם על ידי מרצים יהודים, אבל הוא הביא דוגמה ממקום אחר.

מחמוד מסאלחה: לאור מה שהצגתי אנחנו מבקשים שקודם כל ברמה של חמש יחידות לימוד, ניגשים כ-  600 תלמידים, אבל זה לא מזכה אותם בזכאות בתעודת בגרות.

מחמוד מסאלחה: אנחנו רוצים שכבסיס לזכאות - - -

אלכס מילר: נניח שאתה ניגש לחמש יחידות בשפה הערבית אז זה כן מזכה?

מחמוד מסאלחה: זו חובה ולא התמחות.

מחמוד מסאלחה: אנחנו רוצים שיכירו במקצוע הזה כמו מקצועות הפיסיקה, גיאוגרפיה, כימיה או ביולוגיה שמזכים את התלמידים בתעודת בגרות.

מחמוד מסאלחה: זה על ידי ור"ה- ועד ראשי האוניברסיטאות.

יהודית גידלי: אלו שני דברים שונים.

יהודית גידלי: השאלה אם אתה מדבר על זכאות לבגרות או הכרה באוניברסיטה, אלו שני דברים שונים.

אלכס מילר: אתם מתחילים ממקום אחד ועוברים למקום שני.

אלכס מילר: וועד ראשי האוניברסיטאות, המרכז להערכה הם האחראים על הפסיכומטרי ותנאי הקבלה להשכלה גבוהה.

אלכס מילר: אתה מדבר על קבלת תעודת בגרות בסיסית של 21 נקודות שבה המקצוע שאתה מדבר עליו לא נמצא.

אלכס מילר: זה משהו אחר.

אלכס מילר: כאשר אתה מדבר על השכלה גובהה והאדם צריך להגיע עם ממוצע של הבגרויות כזה וכזה זה עניין אחר.

אלכס מילר: לדעתי אין בעיה בנושא הזה, כי  ככל שהחבילה שאתה מגיע איתה מבחינתם זה יותר טוב.

אלכס מילר: כשאתה מדבר על זכאות תעודת בגרות זה עניין אחר וזה קשור לוועדות מקצועיות.

אלכס מילר: מתי בכלל נעשה שינוי בהרכב של 21 הנקודות?

מוחמד דיאב: בסוף שנות ה- 90.

מוחמד דיאב: בשנות ה- 2000 קמה ועדה כדי לבחון על השינויים בעולם.

מוחמד דיאב: עדיין אין החלטה מגובשת.

מחמוד מסאלחה: בדקתי את הנושא איך מכירים בזה והגענו בסוף לוועד ראשי האוניברסיטאות ולא למועצה להשכלה גבוהה.

מחמוד מסאלחה: תלמיד שמתמחה במקצוע הזה צריך להיכנס לאוניברסיטה בדיוק כמו שיש לו תעודת בגרות במגמה הומאנית.

אלכס מילר: אתה אומר שאין באוניברסיטה מסלול ללימודי האסלאם?

מוחמד דיאב: להכיר.

מוחמד דיאב: אתה מתכון להכיר באוניברסיטה.

מחמוד מסאלחה: להכיר.

מחמוד מסאלחה: בין אם זה על ידי המועצה להשכלה גבוהה או על ידי ועד ראשי האוניברסיטאות.

יהודית גידלי: אני לא הבנתי.

מחמוד מסאלחה: תלמיד יהודי אולי לומד שתי יחידות לימוד בתנ"ך חובה.

מחמוד מסאלחה: אנחנו רוצים שבמקצוע הזה יהיו שתי יחידות חובה ושתי יחידות לימוד חובה כמו התנ"ך אצל היהודים.

מחמוד מסאלחה: אני לא בא ממקום גזעני אלא מהמקום של שוויון זכויות.

מחמוד מסאלחה: גם התלמידים בחינוך החרדי לומדים תורה שבעל פה שלוש יחידות ועוד שתי יחידות והם ניגשים בשבע יחידות בבחינות הבגרות.

מחמוד מסאלחה: אנחנו לא רוצים שיקצצו בשעות הלימוד בחטיבת הביניים ובבתי הספר היסודיים.

מחמוד מסאלחה: המורשת שהביאו לנו אותה זו המורשת הדרוזית שעשו.

מחמוד מסאלחה: חשבו שהמורשת מתאימה לכל העדות בארץ ולכן רוצים להעביר את המורשת הדרוזית גם למוסלמים.

מחמוד מסאלחה: המורשת הזאת חוזרת על עצמה בשיעורי ההיסטוריה בכיתה י'.

מחמוד מסאלחה: המקצוע הזה לא יכול להיות תחליף לחינוך ולימודי האסלאם.

מחמוד מסאלחה: אנחנו לא רוצים מקצוע חלופי, אם המורשת כל כך חשובה שיתנו שעות למקצוע הזה.

מחמוד מסאלחה: תודה רבה.

מוחמד חסן: אני מורה למקצוע דת האסלאם בכפר שיבלי ובכפר משהאד מזה כעשרים שנה אני מלמד כיתות י', יא' יב'.

מוחמד חסן: אני רוצה להתמקד בשלוש נקודות.

מוחמד חסן: הנקודה הראשונה היא חשיבות המקצוע.

מוחמד חסן: לדעתי מקצוע דת האסלאם מעניק לתלמידים ערכים, סבלנות, סובלנות, כיבוד ההדדי.

מוחמד חסן: אנחנו רואים שהעולם סובל היום מאלימות גואה והחברה הישראלית בפרט ובתוכה גם החברה הערבית והמוסלמית.

מוחמד חסן: האלימות חוגגת.

מוחמד חסן: אני חושב שמקצוע דת האסלאם יעניק לתלמידים חינוך ותרבות כמו כיבוד הדדי, איך לחיות ולכבד את הזולת.

מוחמד חסן: גם אני רוצה שהתלמיד המוסלמי בכלל  ובפרט זה שעתיד להיות רופא או מהנדס או עורך דין, שהוא יהיה אדם טוב שלא ירמה את הלקוחות שלו.

מוחמד חסן: אני חושב שזה יונק מהדת.

מוחמד חסן: אסור לך לפגוע באנשים על פי הדת וזו חשיבותה של דת האסלאם.

מוחמד חסן: הנקודה השנייה בנוגע לתלמידים ורמתם המקצועית.

מוחמד חסן: אני מעריך בחינות בגרות.

מוחמד חסן: אתה תתפלא אם אני אגיד לך שרוב התלמידים נושרים, אפילו מתחת ל -50%.

מוחמד חסן: חוץ מזה ישנם תלמידים שניגשים לבחינה אבל הם לא כותבים אף מלה.

מוחמד חסן: בבחינות הבגרות במקצוע לא כותבים אף מלה.

מוחמד חסן: אתה רואה רק את מספר תעודת הזהות של התלמיד.

מוחמד חסן: זה מעיד על כך שהתלמידים החלשים נגישים לבחינת הבגרות.

מוחמד חסן: אם שאר התלמידים היו ניגשים לבחינה הרמה הייתה יותר גבוהה.

מוחמד חסן: לשמור על רמה גבוהה תוכל שגם תלמידים מוסלמיים שפניהם למקצועות ההייטק ייגשו לבחינה,גם אלה.

מוחמד חסן: הנקודה השלישית בנוגע למפקח.

מוחמד חסן: אני כמורה מקצוע ואין לי מפקח - - -

מחמוד מסאלחה: המקצוע היחידי.

מוחמד חסן: המקצוע היחידי, אין לי מפקח.

אלכס מילר: אתה יודע מי היה המפקח ללימודי שפה הרוסית בשנים האחרונות?

מוחמד חסן: לא.

אלכס מילר: מורה להתעמלות.

מוחמד חסן: בהקשר הזה אנחנו שווים.

אלכס מילר: אתה יודע איך זה עובד שם.

אלכס מילר: ברגע שיש מישהו שהיה מפקח והוא יוצא לפנסיה הם לוקחים את המקצוע ומוסיפים למישהו.

אלכס מילר: אז כמו שאמרת מורה לאנגלית מלמד דת אסלאם.

מוחמד חסן: אם אני מורה במקצוע האסלאם אין לי מפקח שינווט את המורים ואת הצוות, שייתן הנחיות, זה כואב.

מוחמד חסן: אני אומר שמן הדין ומן הצדק שהתלמידים המוסלמים בפרט ילמדו לפחות יחידה אחת לבגרות במקצוע דת האסלאם שתוכר גם באוניברסיטאות.

מוחמד חסן: התלמידים אומרים שאם זה לא מוסיף ולא עוזר ואין בונוס אין בשביל מה.

מוחמד חסן: משרד החינוך קבע שבמקצוע המתמטיקה למשל חייבים לעבור חמש יחידות חובה כדי ללמוד מקצוע זה וזה.

מוחמד חסן: אני מבקש שלפחות לתת יחידת לימוד אחת בדת האסלאם לכל התלמידים המוסלמים היכן שהם.

מוחמד חסן: תודה רבה.

אלכס מילר: מהי הערכתו של משרד החינוך בנוגע לעלויות התקציביות היה וזה יתקבל.

אלכס מילר: כי אם אתה לא מגדיר את זה כחובה אתה פותח עלות תקציבית.

מוחמד דיאם: יש חובה לימוד בהיקף שתי שעות מכיתות ב' עד ט', בכיתה י' לומדים שלוש שעות.

מוחמד דיאם: יש חובת לימוד אבל אין חובת היבחנות.

אלכס מילר: אני מדבר על הבגרות.

מוחמד דיאם: אני לא יכול לאמוד את העלות כי זה מדובר במחזור של 30,000 תלמידים.

עומרי מחמוד: אני מדריך ארצי, מרכז למקצוע דת האסלאם במקום מפקח מקצועי.

עומרי מחמוד: אני כבר עשרים שנה ובכל שנה אני מקבל מינוי בתחילה ופיטורין בסוף הקיץ.

עומרי מחמוד: כנראה שאני עושה בעיה למשרד החינוך כולו.

עומרי מחמוד: אני מברך את וועדת החינוך, התרבות והספורט, את היושב ראש וחברי הכנסת, את החברים שדואגים למקצוע הזה, את חברי דוקטור מוחמד דיאב.

עומרי מחמוד: המקצוע מוגדר כחובת לימוד בכל שכבות הלימוד, כלומר יסודי, חטיבת הביניים וגם בתיכון אבל לא חובת בחינה.

עומרי מחמוד: למרות שזה מופיע כמעט כחוק בחוזרי המנהל הכללי כמו שנאמר כאן, ישנה חובת לימוד אבל זכות בחירה לבגרות.

עומרי מחמוד: לכן יש לנו רק כ- 6,000 תלמידים שניגשים לבחינה כל שנה, הם מתוך 25,000 תלמידים בישראל בחינוך המוסלמי שצריך לגשת לבחינות חובה.

עומרי מחמוד: בטיפול ב- 6,000 תלמידים אני  מטייל בשני ימי הדרכה מהצפון עד הנגב.

עומרי מחמוד: אני מצטרף לחברי שהוא מעריך בחינות בגרות ושאני בקשר איתו, בשני ימי הדרכה אני עסוק גם בתכניות לימודים, גם בהכנה לבגרות, בריכוז הבחינה וכתיבת הבחינה והשתלמויות מורים שבעצם אין לנו השתלמויות מורים.

עומרי מחמוד: תקציב להשתלמות מורים אני לא מקבל כמו יתר המפקחים.

עומרי מחמוד: השנה היו רק 60 שעות לכל ארץ ישראל בכפר טמרה שיזמנו בהתנדבות.

עומרי מחמוד: אני מתנדב, המרצים מתנדבים והעברנו השתלמות של 60 שעות.

עומרי מחמוד: אם הייתי מפקח מן המניין הייתי צריך לקבל אלפי שעות.

עומרי מחמוד: אני בלי משרד, שידעו את זה כי זה לא סוד, אין לי משרד, אני בלי טלפון או מחשב כמו כל פקיד בכיר אחר במשרד החינוך.

עומרי מחמוד: דוקטור מוחמד חסן יודע שאני לוקח בהשאלה מעובד כזה וכזה, אם הוא פנוי, אם המחשב שלו אם הוא פנוי.

עומרי מחמוד: בשני ימי הדרכה לא ניתן לטפל כראוי בכל בתי הספר בארץ.

עומרי מחמוד: אני מודה מאוד שהחברים שלי מתאמצים ומבקשים, היינו בישיבה עם מר צבי צמרת וביקשנו את הבקשות האלה.

עומרי מחמוד: 6,000 תלמידים לא רק שהם חלק קטן מאוד מ- 25,000 תלמידים שצריכים לגשת.

עומרי מחמוד: אני מעריך מהניסיון שלי ומביקורים שלי בבתי הספר שיכולים להיות יותר.

עומרי מחמוד: אלו רק 41% מהזמנה, כלומר יש הזמנה של 100% שמהם נשארים רק 6,000 תלמידים שניגשים.

עומרי מחמוד: זאת אומרת שהשאר נושר בגלל מדיניות מנהלי בתי הספר שאינם רוצים להגיש את כל התלמידים, אולי בגלל העלויות שהוא חוסך כשהוא לא מביא מורה מקצועי, יש לו מורה בשליש בלבד.

עומרי מחמוד: מורה למקצוע מלמד בשניים שלושה בתי ספר כי אין לו משרה מלאה בבית ספר אחד.

עומרי מחמוד: אני מורה בחטיבת ביניים בשליש משרה, שליש משרה זה דרך משרד החינוך ושליש משרה אני מרצה במכללה האסלאמית להכשרת מורים בדת אסלאם בבקה אל-גרבייה.

עומרי מחמוד: גם לי כאחראי באחריות שלמה יש אפס סמכויות.

אלכס מילר: אתה מאותו בית ספר ששנים עשר מנהלים התחלפו בשתים עשרה שנים אחרונות?

עומרי מחמוד: אני מחזק את עמדתם של המורים.

עומרי מחמוד: אנחנו מאמינים שזה מקצוע רגיש מאוד, מקצוע שנותן גם מורשת וגם תרבות וגם שפה וגם ערכים.

עומרי מחמוד: אנחנו מלמדים קוראן ואת דברי הנביא, את ההלכה המוסלמית ואת ההיסטוריה המוסלמית.

עומרי מחמוד: אני מצטרף למה שנאמר שזה נעשה באופן תרבותי ומבוקר.

עומרי מחמוד: לא רק שאנחנו לא רוצים להפקיר את התלמידים, אנחנו חוששים שמאחר ואין ואקום, כי אם אתה לא תיתן את התשובות הנכונות באופן ראוי ומסודר התלמידים יקבלו את הערכים באופן שאנשים ירצו שהם יקבלו ברחובות או באופן קיצוני.

עומרי מחמוד: הדרך הזאת לא תעזור לא לחינוך, לא לשלום ולא לאחווה ולא לכיבוד האחר.

עומרי מחמוד: אנחנו מאמינים שהאסלאם בעקרונותיו הוא מקצוע אנושי.

עומרי מחמוד: הוא מכיר בדתות ובאחרים.

עומרי מחמוד: דוקטור צבי צמרת ציטט והזכיר לי את התקופה היפה שהייתה בספרד כשהמוסלמים והיהודים חיו ביחד.

עומרי מחמוד: אני מסתובב בבתי הספר מהצפון ועד הנגב אני מרגיש את ההזנחה והזלזול במורה המקצוע ולתלמידים.

עומרי מחמוד: לכן הגשתי נייר עבודה עם שמונה נקודות למר עבדאללה חטיב, לדוקטור צבי צמרת ובזמנו לכל המזכירות הפדגוגית וציינתי שבבחינות הבגרות יש מגמה של ירידה בציונים כי מגיעים אליה תלמידים חלשים.

עומרי מחמוד: זאת אומרת שבבתי הספר היסודיים ובחטיבות הביניים אין מורים מקצועיים.

עומרי מחמוד: אמרתי שרוב המורים אינם מורים מקצועיים.

אלכס מילר: אנחנו חוזרים כאן על אותם הדברים.

עומרי מחמוד: אלו הן עובדות ואנחנו נחזור עליהן.

עומרי מחמוד: זו האמת.

עומרי מחמוד: אנחנו משתדלים לעשות כמיטב.

חאג' יחיא: אני תלמיד בטייבה, תלמיד ערבי מוסלמי שלומד בבית ספר יהודי, אני עולה לכיתה יא'.

חאג' יחיא: אנחנו לומדים תנ"ך שתי יחידות לבגרות.

חאג' יחיא: אני חושב שלימודי הדת חשובים מאוד לזהות כדי שלא יהיה ניכור בין התלמיד לזהות שלו וחשוב שהוא יגדיר את עצמו.

חאג' יחיא: לדעתי גם לתלמידים המוסלמים חשוב ללמוד דת אסלאם לפחות בשתי יחידות.

חאג' יחיא: זה נכון  גם לכל דת אחרת בארץ.

כאמל ריאן: אני ממרכז השלטון המקומי.

כאמל ריאן: בתקופתי בחינת בתנ"ך הייתה חובה.

כאמל ריאן: אני לא יודע מה המצב היום - - -

מוחמד דיאב: היום הוא חובה בארבע יחידות לימוד.

כאמל ריאן: לא יתכן שבבתי הספר הערביים  תהייה בחינת בתנ"ך חובה והבחינה בקוראן לא חובה.

כאמל ריאן: אני חושב שזה אומר הכל.

כאמל ריאן: לכן אנחנו פונים ליושב הראש לשנות את העיוות הזה.

כאמל ריאן: שנית, בנוסף לכל מה שנאמר על ידי החברים כאן.

כאמל ריאן: דת אינה רק מורשת וערכים והיסטוריה, דת היא צורך רוחני.

כאמל ריאן: הצורך הרוחני לא יישאר בחלל ריק.

כאמל ריאן: האדם צריך למלא אותו ואם הוא לא יקבל את הצורך הזה בבית הספר על ידי מורה, על ידי המערכת או על ידי המסגרת הוא יקבל אותו בדרכים אחרות.

כאמל ריאן: עדיף לכולנו, לחברה שלנו ולמדינה, לחברה המוסלמית שזה יינתן לתלמידים שלנו במסגרת משרד החינוך ובמסגרת בתי הספר.

עלי אבו ריא: אני מבקש להתייחס לתכנית הלימודים, שלא ידעתי, אבל אני יודע שמדברים ההקשר למקצוע הדת שקיים עוול בכל השכבות החל מבתי הספר היסודיים ועד לאוניברסיטה.

עלי אבו ריא: אני מבקש כאן ליישם את תכנית הלימודים של משרד החינוך.

עלי אבו ריא: נמצאת אצלי כאן טבלה על אשכול דת מורשת והיסטוריה של ארבע שעות.

עלי אבו ריא: שתי שעות לדת ולמורשת מכיתה ז' עד כיתה יב'.

עלי אבו ריא: אני מסכנין ואין שום בית ספר שמיישם אותה.

עלי אבו ריא: בשליטתו של מי ליישם אותה?

מוחמד דיאב: אתה בטוח שבית הספר לא מיישם את זה בסכנין?

אלכס מילר: את מה לא מיישם?

עלי אבו ריא: את התכנית של משרד החינוך.

עלי אבו ריא: יש שתי שעות לדת מורשת ותרבות.

עלי אבו ריא: בבתי הספר היסודיים כן נותנים שעתיים ובחטיבות הביניים לא כולם, השנה אולי.

עלי אבו ריא: יש בתי ספר פרטי שאינו נותן בכלל דת, בכלל בכלל.

עלי אבו ריא: הוא מלמד מורשת - - -

אלכס מילר: אני יוכל לתת לך דוגמאות של עוד בתי ספר פרטיים במדינת ישראל שלא מלמדים לימודי ליבה.

עלי אבו ריא: בבתי הספר הממלכתיים רוב המנהלים מעבירים את השעות לטובת מקצועות אחרים.

עלי אבו ריא: אני מבקש ליישם לפחות את התכנית ושלבחינת הבגרות תלמיד מוסלמי ייגש.

עלי אבו ריא: בלי בחינת בגרות בלימודי דת שהוא לא יקבל זכאות.

מחמוד מסאלחה: בבתי הספר בכיתות י"ב יש  25,000 תלמידים.

מחמוד מסאלחה: נגישים לבחינות הבגרות 6,000 תלמידים.

מחמוד מסאלחה: 12,000 תלמידים מזמינים שאלונים.

מחמוד מסאלחה: אז מי לומד את המקצוע הזה?

מחמוד מסאלחה: – לומדים אותו רק תלמידים חלשים.

מחמוד מסאלחה: למקצוע הזה יש שתי סטיגמות, זה לעזרה סוציאלית ולתלמידים חלשים.

מחמוד מסאלחה: תלמידי פיסיקה וחשמל ואלקטרוניקה לא לומדים את המקצוע כי אין חובה.

מחמוד מסאלחה: כ- 70% מכלל התלמידים לא לומדים דת אסלאם.

מוחמד דיאב: לפני שכבודו מסכם אני מבקש להתחייב בשם משרד החינוך שאנחנו האגף הערבי ייפנה לכלל הפיקוח במגזר הערבי וידאג שיעבדו מול המנהלים כדי ליישם את תכנית הליבה בכל שכבות הגיל, כולל דת האסלאם.

מסעוד גנאים: תתייחס גם בנוגע לשכבה העליונה.

מוחמד דיאב: בשכבה העליונה יש חובת לימוד אבל אין חובת היבחנות.

מוחמד דיאב: אני לא יכול להתחייב כי זה קשור בזכאות לבגרות.

מוחמד דיאב: למשל אם יש בית ספר שלא מלמד בכלל או שהוא מפחית מהתכנית שהוזכרה כאן.

אלכס מילר: זה לא יעבוד כך.

אלכס מילר: אתה כמשרד החינוך יש לך משהו שאתה יודע ואתה מנסה לפתור באופן כללי.

מוחמד דיאב: אין דבר פרטי, אנחנו מדברים על תופעה ואני בתחילת דבריי אמרתי שקיים זלזול במקצוע.

אלכס מילר: אתה צריך להבין שאותו מפקח או אותו מנהל לא יכולים להתייחס.

אלכס מילר: אם יש מידע ספציפי שאתה יכול להצביע, הוא מדבר איתך ברמזים שהוא יודע ואתה צריך להגיד  תעביר לי את המידע.

אלכס מילר: הוא אומר ששם לא מיישמים אז בבקשה תבדקו.

מוחמד במסאלחה: בחינוך הערבי לא יכולים לבצע שום דבר, יכולים לדבר אבל לבצע לא יכולים.

מוחמד במסאלחה: אנחנו לא רוצים לשמוע התחייבויות ולא קורה כלום.

מוחמד במסאלחה: שמענו לפני עשרים שנה התחייבויות ולא יצא כלום.

מוחמד במסאלחה: המזכירות הפדגוגית תבצע?

מוחמד במסאלחה: אם היא רצינית היא יכולה לבצע.

מוחמד במסאלחה: האגף לחינוך הערבי לא יכול לעשות דבר אם לא קובעים מדיניות.

מוחמד דיאב: לגבי הפיקוח הכולל כמו שאמרתי אנחנו נדאג שכבר עכשיו יישמו את תכניות הליבה בכל שכבות הגיל.

מוחמד דיאב: לגבי הסוגיה שאתם מעלים, אם יש מנהלים פה ושם כולל מפקחים, אני מתפלא מדבריו של מחמוד מסאלחה שאמר שיש מפקח יהודי שאסר על מנהל בית הספר ללמד.

מוחמד דיאב: תעביר לנו את השם אנחנו נזמן אותו לוועדת משמעת אצל מנהל המחוז - - -

מחמוד מסאלחה: אני אעביר לך, יש מכתבים על כך.

אלכס מילר: אתה צריך להבין שאתה מדבר כאן לפרוטוקול.

אלכס מילר: אתה כבר אומר על אדם שהוא אשם על סמך משהו.

אלכס מילר: ראשית אני מציע שבכל דבר פרטני, מדובר כאן על אדם כזה או אחר, מנהל או רשות כזאת או אחרת, חברים דברים פרטניים לא ניתן לזרוק כאן בלי לציין שם ובלי שהאדם נמצא כאן ולהאשים שהוא עשה כך וכך.

אלכס מילר: אלו דברים בעייתיים ואנחנו לא יכולים להאשים אדם במשהו מבלי לשמוע את הצד השני.

אלכס מילר: לכן אני מציע שכל דבר פרטני שיש לכם עליו מידע, נמצאים כאן אנשים עם יד על הדופק בנושא, יש חברי כנסת שלקחו יוזמה ומקדמים את הנושא.

אלכס מילר: יש לכם קו ישיר אליהם.

אלכס מילר: תעבירו אליהם את כל הפניות והם יטפלו בזה.

אלכס מילר: כמובן שלחברי הכנסת הזכות לבקש תשובה בהתאם הנהלים של משרדי הממשלה שחייבים להתייחס לפניות הציבור.

מוחמד דיאב: הוזכר בנוגע להשתלמויות שלא ניתנים משאבים לנושא ההשתלמויות.

מוחמד דיאב: אני ציינתי שעובדים על הכנת תכנית לימודים חדשה בראשותו של דוקטור אחמד גבן.

מוחמד דיאב: ברגע שהתכנית תושלם ותאושר משרד החינוך ידאג להזרים את השעות כדי להכשיר את המורים ברוח התכנית החדשה.

אלכס מילר: אני מבקש לסכם את הישיבה.

אלכס מילר: אנחנו מכניסים לסיכום את כל ההודעות של נציג משרד החינוך.

אלכס מילר: מדובר על לימודי הליבה והפיקוח ועל הבדיקה של בתי הספר שאינם מיישמים את הוראות המשרד החינוך.

אלכס מילר: אם יש לנו מצב שמנהלי בתי ספר או כל הגופים שכופפים לפיקוח של משרד החינוך לא מיישמים את ההנחיות של משרד החינוך זה דבר שלא יעלה על הדעת.

אלכס מילר: כאן נכנסים למצב של  איבוד שליטה.

אלכס מילר: כשזה קורה מאבדים שליטה בתוך המערכת.

אלכס מילר: כשמנהל מחליט שהוא עושה מה שבא לו, כמובן שאם שזה לא במסגרת החוק,  אבל אם זה במסגרת החוק והמצב נתון להחלטתו יתכן שאתם צריכים לבדוק את הגמישות בנושא.

אלכס מילר: לדעתי אם משרד החינוך קבע תכנית חייבים ליישם אותה.

אלכס מילר: בנוגע למפקח המקצוע.

אלכס מילר: המלצתנו שמשרד החינוך יישם את הנושא וימנה מפקח ללימודי האסלאם.

אלכס מילר: בנוגע לחיוב בבגרות, אני מציע שוועדת החינוך, התרבות והספורט תקיים ישיבה נוספת כשיוגשו על ידיכם נתוני עלות, גם תמונת המצב וגם מסקנות הוועדה שקמה לבדיקת הנושא כי אנחנו לא יכולים להמליץ המלצות בוועדה כאשר הוועדה המקצועית של משרד החינוך מתכנסת ודנה בנושא.

אלכס מילר: חשוב לנו לשמוע את המסקנות ואחר כך נמליץ את המלצותינו.

אלכס מילר: בנושא הזה חשוב לקחת בחשבון את ההיבט הכלכלי ואת העלות.

מסעוד גנאים: בנושא המועצה להשכלה גבוהה.

מסעוד גנאים: לדעתי לפחות לקרוא לבחון ולבדוק את העניין.

אלכס מילר: אנחנו לא יכולים לבוא ולהכיר כאן על ידי שני חברי כנסת - - -

מסעוד גנאים: לא להחליט, לבקש לבחון ולבדוק את הנושא.

אלכס מילר: אני מציע שאת המסקנות  של משרד החינוך בהיבט המקצועי לגבי השינויים בלימודי האסלאם, אני מציע שאת אותן מסקנות תעבירו למועצה להשכלה גבוהה.

אלכס מילר: אם יש דרך לסכרן את הנושאים שהם יקבלו את ההחלטות שלהם.

אלכס מילר: כמובן שאנחנו צריכים סינרגיה בין מערכת אחת לשנייה ואם מערכת החינוך מחליטה לעשות שינוי והשינוי הוא הכרחי צריך לראות שגם מערכת ההשכלה הגבוהה עושה סנכרון עם הנושא.

מסעוד גנאים: אולי שהוועדה תבקש שבעוד שלושה חודשים יחזרו ממשרד החינוך, לקבוע לוח זמנים.

מסעוד גנאים: לקבוע זמן שיהיה מקובל כדי שהוועדה תעקוב אחרי ההתפתחות.

אלכס מילר: אני לא יכול לקבוע כאן זמנים משתי סיבות.

אלכס מילר: ראשית מי שקובע את הזמנים הוא היושב ראש הקבוע של הוועדה, אני עדיין ממלא מקומו.

מסעוד גנאים: לממלא מקומו יש את הסמכות.

אלכס מילר: יש כאן חברי כנסת שלא ייתנו לנושא לחזור רק בעוד עשרים שנה.

אלכס מילר: במושב הבא מושב החורף אנחנו נפתח ונפנה למשרד החינוך כדי לברר אם יש עדכונים.

אלכס מילר: אם יש עדכונים ואפשר יהיה  לקיים ישיבה כמובן שנקיים ישיבה.

אלכס מילר: אני מניח שכמו שכנסת ישראל יוצאת לפגרה כך גם במשרדי הממשלה.

אלכס מילר: אנחנו צריכים גם לפתוח את שנת הלימודים החדשה בספטמבר וכמובן שכל המערכת עובדת כעת כדי להבטיח  את פתיחת שנת הלימודים בשלום.

אלכס מילר: מבינים את הבעייתיות בנושא.

אלכס מילר: חשוב שלנושא יהיה יתרון.

אלכס מילר: לא יעלה על הדעת שהנושא קיים על סדר היום כל כך הרבה שנים ואין החלטה חד משמעית, ימין או שמאל, שחור או לבן.

אלכס מילר: כל זמן שלא תתקבל החלטה אנחנו לא נוכל להתקדם והנושא יישאר באוויר.

אלכס מילר: אני מציע שתתחילו כבר לקבל החלטות ברורות בנושא הזה.

אלכס מילר: נדון בכל החלטה שתתקבל.

מסעוד גנאים: כוונתי היא שוועדת החינוך, התרבות והספורט תהייה מעודכנת בכל התפתחות של הוועדה של משרד החינוך שתבחן את העניין.

מסעוד גנאים: הכוונה שגם אנחנו כוועדת החינוך, התרבות והספורט נהייה מעודכנים.

אלכס מילר: זה לא עניין רציונאלי.

אלכס מילר: מבחינת הסיכום ביקשתי שאם תהיינה החלטות בוועדות המקצועיות, נקיים ישיבה בנושא של החובה וגם על העלויות.

אלכס מילר: כשתהיינה החלטות והחלטות ברורות, כמובן חשוב שבישיבה שנקיים כאן יהיו המסקנות.

אלכס מילר: לא נקיים ישיבה בנושא החובה אם לא קיימת החלטתה.

אלכס מילר: צריך לסנכרן.

אלכס מילר: תעדכנו את היושב ראש בכל מה שנראה לכם חשוב בנושא הזה.

עומרי מחמוד: מה שאמר עלי אבו ריא הם כנראה לא מצאו כתובת.

עומרי מחמוד: אני לא מתפלא למה הם לא פנו למשרד החינוך או למפקח או למנהל האגף הערבי.

עומרי מחמוד: תדעו שאין כתובת.

אלכס מילר: אתה לא יכול לזרוק פצצה בוועדה מבלי שנקבל משהו קודם.

אלכס מילר: אם ישנם דברים שאתה רואה שהם לא כסדר תעביר.

אלכס מילר: תודה רבה הישיבה נעולה.